Походът на Суворов в северната част на Италия през април-август 1799 г. прогонва френските войски от Италия, те напускат островите Корфу и Малта и се отбраняват отчаяно в Египет. Осъзнавайки тежката ситуация, на 25 декември 1799 г. Наполеон се обръща с официални мирни предложения към Австрия и Англия, като разчита с този ход да прехвърли отговорността за продължаването на войната върху противника. Участниците във втората антифренска коалиция обаче не желаят мир, като са окуражени от победите на Суворов при Требия и Нови.